Document ID: 32007R1282

ΚΑΝΟΝΙΣΜΌΣ (ΕΚ) αριθ. 1282/2007 ΤΗΣ ΕΠΙΤΡΟΠΉΣ
της 30ής Οκτωβρίου 2007
για τη θέσπιση παρέκκλισης από τον κανονισμό (ΕΟΚ) αριθ. 3149/92 όσον αφορά τη λήξη της περιόδου εκτέλεσης του ετήσιου σχεδίου διανομής τροφίμων για το 2007
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3730/87 του Συμβουλίου, της 10ης Δεκεμβρίου 1987, που καθορίζει τους γενικούς κανόνες για την παροχή τροφίμων από τα αποθέματα παρέμβασης σε ορισμένους οργανισμούς με σκοπό τη διανομή τους στα πιο άπορα άτομα της Κοινότητας (1), και ιδίως το άρθρο 6,
Εκτιμώντας τα ακόλουθα:
(1)
Το άρθρο 3 παράγραφος 1 του κανονισμού (ΕΟΚ) αριθ. 3149/92 της Επιτροπής, της 29ης Οκτωβρίου 1992, περί λεπτομερών κανόνων για τη χορήγηση τροφίμων προερχόμενων από τα αποθέματα παρέμβασης στους απόρους της Κοινότητας (2), προβλέπει ότι η περίοδος εκτέλεσης του ετήσιου σχεδίου διανομής τροφίμων λήγει στις 31 Δεκεμβρίου του έτους που έπεται της έγκρισής του.
(2)
Με τον κανονισμό (ΕΚ) αριθ. 1539/2006 της Επιτροπής (3) εγκρίθηκε το σχέδιο για την περίοδο που λήγει στις 31 Δεκεμβρίου 2007.
(3)
Οι έκτακτες περιστάσεις στις αγορές των σιτηρών και των γαλακτοκομικών προϊόντων που προέκυψαν κατά την περίοδο εμπορίας 2006/07 προκάλεσαν δυσχέρειες σχετικά με την εκτέλεση των συμβάσεων παράδοσης που συνήφθησαν με τους εμπορευόμενους, όσον αφορά 61 232,50 τόνους σιτηρών, 1 618 τόνους βουτύρου και 10 991 578 ευρώ για τη συγκέντρωση στην αγορά αποκορυφωμένου γάλακτος σε σκόνη, που χορηγήθηκαν στην Ιταλία, καθώς και 4 000 τόνους βουτύρου και 10 εκατομμύρια ευρώ για τη συγκέντρωση στην αγορά αποκορυφωμένου γάλακτος σε σκόνη, που χορηγήθηκαν στη Γαλλία, στο πλαίσιο του σχεδίου 2007. Για να επιτραπεί η εκτέλεση του ετήσιου σχεδίου, όπως προβλέπεται στον κανονισμό (ΕΚ) αριθ. 1539/2006, είναι σκόπιμο, για τις εν λόγω περιπτώσεις, το τέλος του ετήσιου σχεδίου να μετατεθεί έως τις 29 Φεβρουαρίου 2008.
(4)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κατά παρέκκλιση από το άρθρο 3 παράγραφος 1 του κανονισμού (ΕΟΚ) αριθ. 3149/92 και όσον αφορά 61 232,50 τόνους σιτηρών, 1 618 τόνους βουτύρου και 10 991 578 ευρώ για τη συγκέντρωση στην αγορά αποκορυφωμένου γάλακτος σε σκόνη, που χορηγήθηκαν στην Ιταλία, καθώς και 4 000 τόνους βουτύρου και 10 εκατομμύρια ευρώ για τη συγκέντρωση στην αγορά αποκορυφωμένου γάλακτος σε σκόνη, που χορηγήθηκαν στη Γαλλία, στο πλαίσιο του σχεδίου 2007, η εκτέλεση του εν λόγω σχεδίου μπορεί να πραγματοποιηθεί έως τις 29 Φεβρουαρίου 2008.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Οκτωβρίου 2007.

Labels: 17
19
0
3
15